google/wiki40b huggingface dataset:
Konkurransen Unge Forskere

Konkurransen Unge Forskere ble startet i 1968 av Forbundet Unge Forskere. Konkurransen ble årlig arrangert av Unge Forskere, men gradvis tatt over av Stiftelsen Ungdom og Forskning, før Stiftelsen ble nedlagt og all aktivitet ble overført til  Proscientia ved Forskningsrådet.
Deltagerne er i alderen 12-21 år, og det konkurreres i to klasser: naturvitenskapelig og humanistisk klasse. I tillegg er det en egen klasse for ungdomsskolen. Grupper på opptil 3 deltagere kan delta i Konkurransen. Deltager må ikke ha fullført mer enn ett års høyere utdanning. Oppgavene bedømmes av en jury som benytter forskere fra universiteter og høgskoler i sitt arbeid.
Hadramautisk

Hadramautisk er et utdødd semittisk språk. Det ble snakket i det som er dagens Jemen en gang i tiden mellom 800 f.Kr. og 600 e.Kr. særlig, men ikke utelukkende, i området kjent som Hadramaut.
Språket er et av de fire kjente språkene i den utdødde gruppen gamle sørarabiske språk.
Thor Volla

Thor Volla (født 1929, død i Oslo 22. november 2008) var en norsk idrettsadministrator og direktør ved Norges idrettshøgskole.
Han var utdannet offiser med rang av oberstløytnant. 
Volla var NIHs første direktør. Han hadde stillingen fra etableringen av NIH i 1968 til han gikk av med pensjon i 1999. I perioden fram til 1989 var Thor både faglig og administrativ leder, fra 1989 og til 1999 inngikk han i delt ledelse sammen med valgt rektor.
Han var Ridder av 1. klasse, St. Olavs orden (1997).
Leapin' Lizards

Leapin' Lizards er et musikkalbum med Jørn Hoel, utgitt i 1993 på EMI Music Norway.
Dyess Air Force Base

Dyess Air Force Base er en av det amerikanske flyvåpenets flystasjoner, og ligger 8 km sørvest for Abilene i Texas. Den er hjemmebase for B-1B Lancer-bombefly. 
Flystasjonen er oppkalt etter oberstløytnant William E. Dyess.
Star Bug

Historie

I 2001-2003 debuterte Star Bug med en 7" trilogi (Starbug, Originale og 2) på Etch Wear Records (Oslo), og spilte en rekke konserter med band som Candy Coated, Hoya, Madcap Laughs og Pablo Pakkis. De kom også med på samleplaten «Encephalopathia(2001)» (Handmade Records, Oslo) med sangene «Candy King» og «On a picnic with friends».
I 2001 valgte trommeslager Andreas Flåm å slutte i Star Bug. Som stedfortreder kom Steinar Aambø inn, med sine jazzpregede egenskaper, og bandet fortsatte å utvikle seg. De neste årene blomstret Star Bugs karriere, men innbyrdes konflikter gjorde at bassist Elisabet Storhaug tok en pause.
I Elisabet Storhaugs fravær spilte Dag Sølvberg(Tokyo Noise Revolution, Candy Coated og Hex Film) bass. Star Bug forblir aktive med konserter, i 2004 ble sangen «Ko1n5» med på samleplaten «From the spheres of Gog Magog». Platen markerte Handmade Records og Major Minor Records som to betydningsfulle plateselskap, med band som Epikurs Euforie, Yonakit, Next Life, Trumans Wather(U.S.A.), Mindy Misty og MotorKross PowerDuo(DK).
Etter en pause fra Star Bug, og med alle konflikter satt til side, blir bassist Elisabet Storhaug med i gruppen igjen. Star Bug får en ny oppblomstring og spiller flere konserter i Oslo, blant annet på Kunstakademiets avgangsutstilling. I 2005 blir sangen «B-man» med på cd-r samleplaten «Lyd fra et veikryss 2» (Jawel Records) sammen med blant andre Mindy Misty og Magnus Moriarty.
Det var også meningen at Star Bug skulle spille inn deres debut cd, men Steinar Aambø valgte å slutte i bandet. Da blir Kenneth Amundsen(Handmade Records, Mindy Misty, Tokyo Noise Revolution og Candy Coated.)med som trommeslager, og Star Bug utgir sin debutplate «A scientific experience» på Handmade Records i 2007.

Utgivelser

Star Bug 7" (2001)
Original 7" (2002)
2 * 7" (2003)
A Scientific Experience CD (2007)
Mestermanden

Handling

Pantelåneren Sammel Eneman kalt "Mestermanden" er avskydd av alle. Han får piken Tora til huset sitt som pant. Hun er forelsket i sjømannen Knut. Tore får "Mestermanden" til å gi tilbake de pantsatte gjenstandene, men det ser ut til at hun må gifte seg med pantelåneren. Den kraftige stemningen imot ham sørger imidlertid for at han på bryllupsdagen oppgir å bli ektemannen og overlater Tora til Knut.

Om filmen

Innspillingen av filmen foregikk i Filmstaden i Råsunda med eksteriører fra Öregrund Vallentuna og Gävle av J. Julius. Filmen ble utstyrt med håndlagede tekster og tegnede vignetter, utført av kunstneren Arthur Sjögren.
Army of Darkness

Handling

Ash er har blitt sugd tilbake til det 13-århundre på slutten av forrige film. Der tror de han er helten fra himmelen, mannen som skal befri de fra de levende døde. For å komme tilbake til nåtiden, må han lese noen linjer fra Necronomicon. Han leser feil, og slipper løs onde krefter som blir ledet av en klone av han selv. De kidnapper Sheila, en lokal kvinne Ash har blitt forelsket i, og Ash må lede folket mot hæren til sin onde dobbeltgjenger. Han overvinner hæren med kunnskap om kjemi og en hagle og kan lese de riktige ordene og komme tilbake til sin egen verden.

Bakgrunn

Budsjettet på Army of Darkness var på $11 millioner, som gjorde at Raimi kunne utvide spesialeefektbudsjettet sitt enda mer enn de to foregående filmene. Raimi dro humoren fra forløperen enda lengre, og filmen ble mere komedie enn skrekkfilm.
Filmen traff ikke publikum i det hele tatt, og ble fort tatt av kinoene. De to foregående filmene hadde ikke hatt noe stort publikum, så man visste ikke hva man gikk til. Og de foregåedne filmenes fans, var skuffet over retningen filmen hadde tatt. Men sammen med sine forløpere har den gjort suksess på DVD og video, og referanser og sitater fra filmen dukker stadig opp i filmer og spill.

Alternativ slutt

Filmen slutter med at Ash kommer tilbake til nåtiden og sin jobb på S-Mart. Der forteller han alt til en kolloga som spør om han uttalte linjene han trengte for å komme tilbake riktig. Ash sier han tror det, før han blir angrepet av en heks. Han overvinner heksen og med en kvinnelig kollega i armene uttaler han det nå legendariske Hail ti the king, baby!.
Men denne slutten ble påtvunget av Universal Pictures, som distribuerte filmen. Den originale slutten var at Ash fikk en drikk av vismannen. Denne skulle han drikke seks dråper av. Da vil han sove frem til nåtiden. Ash stenger seg inne i en hule, regner feil, og vokner hundre år for sent i en verden ødelagt av atomkrig. De mente denne slutten var for depressiv for filmen, og krevde en happy ending.

Sitater

Ash – Alright you Primitive Screwheads, listen up! See this? This... is my boomstick! The 12-gauge double-barreled Remington. S-Mart's top of the line. You can find this in the sporting goods department. That's right, this sweet baby was made in Grand Rapids, Michigan. Retails for about $109.95. It's got a walnut stock, cobalt blue steel, and a hair trigger. That's right. Shop smart. Shop S-Mart. You got that?
Ash – Don't touch that please, your primitive intellect wouldn't understand things with alloys and compositions and things with... molecular structures.
Demonkvinne – I'll swallow your soul!
Ash – Come get some.
Ash – Sure, I could have stayed in the past. I could have even been king. But in my own way, I am king. Hail to the king, baby!
EM i turn for kvinner 1965

Det femte europamesterskapet i turn for kvinner ble arrangert i 1965, i Sofia i Bulgaria.
Nattens mareritt

Handling

Alex Garder er en ung mann på rundt 30 år som har en uvanlig evne: han har en "sjette sans". En dag blir han kontaktet av sin gamle professor som vil ha ham med på et topphemmelig forskningsprosjekt ved universitetet som driver med drømmeforskning. Avdelingen har kombinert parapsykologi og drømmeforskning med oppsiktsvekkende resultater. Målet er å kurrere mennesker som lider av alvorlige mareritt. Dette har forskerne til hensikt å gjøre ved å ta seg inn i underbevisstheten til pasientene mens de drømmer. Men til det trenger de mennesker som har telekinetiske evner. Siden Alex er i besittelse disse merkverdige evnene får han oppdraget med å gå inn i drømmene til disse personene. Prosjektet blir en suksess og han kurerer flere med sin metode, men oppdager samtidig at det som hender under søvneksperimentene, også skjer i virkeligheten. 
Prosjektet tar en alvorlig dreining når en mektig etterretningsmann allierer seg med en av senterets fremste «forsøkskaniner» i den hensikt å drepe USAs president. Presidenten plages av vedvarende mareritt om en verden ødelagt av atomkrig - og enkelte frykter at dette vil påvirke hans valg under et nært forestående møte om atomnedrustning. Da Alex skjønner hva som er i ferd med å skje, blir han tvunget på rømmen. Han innser at planene må stoppes og allierer seg derfor med Jane, en av medarbeiderne på senteret.

Om filmen

Filmen hentet en del inspirasjon fra Roger Zelaznys novella He Who Shapes (1966).
Den ble innspilt vinteren og våren 1983. Opptakene ble gjort ulike steder i California, blant annet i Stockton.

Anmelderne

Nattens mareritt fikk relativt gode kritikker og har oppnådd 77 % på Rotten Tomatoes. Den amerikanske filmanmelderen Roger Ebert gav den tre av fire stjerner. Det gjorde også Leonard Maltin.

Økonomi og publikum

Den spilte inn 12 millioner dollar på amerikansk kino i 1984. Produksjonkostnadene var på ca 6 millioner dollar.

Priser

Filmens regissør vant en Golden Raven ved Brussels International Fantastic Film Festival. Den ble også nominert til en Saturn Award i klassen beste skrekkfilm.
Monalia

Monalia er et Oslo-basert indieband grunnlagt av Terje Halmrast, og består av fem medlemmer; Terje Halmrast (gitar og vokal), Svein Petter Nilssen, (gitar), Stine Helén Tunstrøm (vokal), Bendik Dræge Orvan (bass), og Vegar Eriksfallet (trommer).
Musikken som de kaller fjellsurf er i sjangeren alternativ rock, og er inspirert av den norske naturen. Bandet har hentet mye av sin musikalske inspirasjon fra to ulike strømninger innen musikken: 60-tallets populærmusikk, med sine melodiøse, fengende og utadvendte melodier, og den britiske undergrunnsscenen på 80- og 90-tallet, med sitt svevende, psykedeliske og innadvendte lydbilde.
I mai 2016 slapp de debut EP-en Waited All Too Long, og bandet har annonsert at de slipper sitt debutalbum i april 2019.

Historie

Monalia ble grunnlagt i 2008 av Terje Halmrast, og startet som et soloprosjekt. Både singelen My Little Lies og den påfølgende EP-en Waited All Too Long er skrevet av Terje Halmrast og produsert av Morten Øby (The Lionheart Brothers) i Taakeheimen Lydrike i Oslo.
Våren 2015 slapp Monalia singelen My Little Lies på det norske plateselskapet Ghost Town . Singelen ble spilt på NRK P13  og fikk god anmeldelse i den internasjonale musikkbloggen Indie Minded .
Høsten 2015 fikk bandet fire nye medlemmer, Vegar Eriksfallet, Morten Fabrin, Stine Helén Tunstrøm og Svein Petter Nilssen. EP-en Waited All Too Long ble sluppet i mai 2016 og 2. juni holdt bandet releasekonsert på Café Sør i Oslo. Både singelen Waited All Too Long og låten Said & Done fra EP-en fikk spilletid på NRK P3 og NRK P13 
. EP-en fikk også gode anmeldelser i Deichmans musikkblogg . 
Morten Fabrin (bass) forlot bandet i januar 2017, og Stine Mari Røverdatter steppet inn som ny bassist. I august 2017 spilte Monalia på Festivalen Sin  i Moss sammen med band som Enslaved og Stein Torleif Bjella. Stine Mari Røverdatter forlot bandet i desember 2017 og ble erstattet med Bendik Dræge Orvan (bass).
Monalia spilte inn sitt debutalbum våren 2018, og første singelen fra albumet, Want To Be A Star, ble sluppet 14. september 2018, og ble spilt på NRK P1, Kveldsåpent . Neste singel, HTLT, ble sluppet 2. november 2018 og hadde premiere på NRK P13, Stjernepose . Låten fikk også god anmeldelse i Deichmans musikkblogg , og ble spilt på det internasjonale radioprogrammet Ola’s Kool Kitchen .
I februar 2019 kom den tredje og siste singelen fra det kommende albumet, låten Coming Home, som hadde førpremiere på NRK P13, Stjernepose .

Etymologi

Navnet Monalia er inspirert av Månalia i Rjukan, Telemark, der Terje Halmrast har vokst opp.
Talbot Horizon

Historie

Horizon ble utviklet av Chryslers franske avdeling Chrysler Europe, gjennom deres Simca-avdeling, på 1970-tallet, og presentert i 1977. I Frankrike ble bilen først solgt under Simca-navnet, mens den i resten av Europa ble solgt som en Chrysler-modell. Da Peugeot kjøpte Chryslers europeiske avdeling i 1978 ble både Chrysler- og Simca-navnene droppet, og bilen ble heretter solgt under Talbot-navnet i hele Europa.
Horizon, som hadde kodenavnet Project C2 internt, ble utviklet som en erstatter for Simca 1100, og var en forkortet utgave av den større Alpine, noe som gav modellen uvanlig bred sporvidde i forhold til lengden. Den var utstyrt med en serie Simca-utviklede motorer på 1,1, 1,3 og 1,5 liter, og fikk ved introduksjonen skryt for sitt moderne utseende og gode kjøreegenskaper. Under utviklingen ble det fokusert på at Horizon skulle være en «verdensbil» – en bilmodell designet for salg på begge sider av atlanteren – men da den sto ferdig viste det seg at den europeiske modellen hadde svært lite til felles med den amerikanske.
Bikiniatollen

Etymologi

Ordet bikini er marshallesisk, og betyr «kokosstedet».
Neoptolemos av Epirus

Etymologi

Betydningen av Neoptolemos’ navn er «ny krig», avledet fra νεος (neos) «ny» og πολεμος (polemos) «krig».
Det er også navnet på en helt i gresk mytologi, en sønn av Akilles, som ble fraktet til Trojakrigen ettersom det var spådd at grekerne ikke ville vinne om han ikke var tilstede.

Styre

Etter at hans far Alketas var død arvet Neoptolemos og hans bror Arymbas eller Arybbas (som ble bestefar til Pyrrhos) hver sin halvpart av kongedømmet, men de fortsatte å styre hver sin del i fred og bedragenighet. Det nevnes at Arymbas var en mann som støttet litteraturen og lærde menn, men det nevnes ikke noe tilsvarende om Neoptolemos. Da han døde, antagelig rundt 357 f.Kr., var det hans sønn Aleksander I som arvet hans halvdel, og i 343 f.Kr. også hele riket.
Det første epigrafiske bevis på det molossiske forbund går tilbake til ca. 370 f.Kr. og under Neoptolemos’ tid.
Britannia Royal Naval College

Britannia Royal Naval College (BRNC), Dartmouth, er tilholdsstedet for innledende offiseropplæring i Royal Navy. Det ligger i en bakke over byen Dartmouth, i grevskapet Devon i England.
Opplæringen av marineoffiserer ved Dartmouth begynte i 1863, da treholkene HMS Britannia og HMS Hindostan ble fortøyet i elven Dart. Før dette hadde det vært et Royal Naval Academy (senere Royal Naval College) i Portsmouth fra 1733 til 1837. Det kystbaserte gymnaset i Dartmouth ble designet av Sir Aston Webb og ble ferdigstilt i 1905.
Faglig utvalg

Faglig utvalg (FU) var LOs sentrale illegale utvalg under andre verdenskrig. Utvalget koordinerte motstandsarbeidet i fagbevegelsen og opprettet illegale utvalg i distriktene og fagforbundene.
FU var fra våren eller sommeren 1942 representert i Koordinasjonskomiteen. I løpet av krigen fikk FU i alt ca. 30 medlemmer. Med et par unntak ble samtlige arrestert eller måtte flykte til Sverige. Fem mistet livet i tyske konsentrasjonsleire, blant dem FU-lederen Per Lie og hans etterfølger Halfdan Jønsson.
Medlemmer i FU var sentrale i utgivelsen av den illegale avisen Fri Fagbevegelse.
Avling

Avling de delene av planter, alger eller sopp som høstes og utnyttes som menneskemat, dyrefôr, medisin, tekstiler, biodrivstoff eller annen bruk. Avling er høstet produksjon av jordbruks- og hagebruksvekster og omfatter både produksjon for salg og eget forbruk.
Faktorer som avgjør størrelse og kvalitet på avling er blant annet jordsmonn, klima, vekstperiodens lengde, samt skadedyr og ugress. Avlinger måles vanligvis i kilogram per dekar (kg/daa). 
Ordet er synonymt med grøde og årsvekst.
Pseudomorfose

Pseudomorfose er en geologisk prosess, hvor et mineral, krystall eller krystallaggregat gjennomgår en kjemisk eller strukturmessig forandring og erstatter det tidligere mineralet ved å opptre med krystallformen til det opprinnelige mineralet. En kan også kalle mineralet som oppstår for en pseudomorfose. Pseudomorfose kan også forekomme uten noen som helst kjemisk endring, da kalles det paramorfose.

Eksempler

Eksempler på mineraler som blir dannet som et resultat av pseudomorfose, er sølvglans etter sølv, serpentin etter olivin eller goethitt etter pyritt. Noen ganger fortrenges den opprinnelige substansen helt av det nye stoffet, for eksempel hos kvarts etter fluoritt eller kobber etter aragonitt.
Village of the Damned (1995)

Handling

En mystisk hendelse som rammer den lille byen Midwich. Hele befolkningen havner i bevisstløs tilstand i tre timer og like etter viser det seg at ti av stedets kvinner har blitt gravide. Ni måneder senere føder de ti gravide kvinnene på samme tidspunkt. Barna som kommer til verden virker tilsynelatende normale, men etterhvert viser det seg at de har overnaturlige evner. Foran øynene på det lille samfunnet utvikler barna seg til en farlig kaste.

Anmelderne og publikum

Filmen fikk lunken mottakelse av kritikerne og har bare oppnådd 30% på Rotten Tomatoes. Den ble en publikumsmessig fiasko på amerikanske kinoer og innbrakte kun $9,4 millioner (under halvparten av dens produksjonskostnader).

Priser og nominasjoner

Den ble nominert til en Razzie Award i kategorien "verste oppfølger eller nyinnspilling".

Norge

Village of the Damned ble ikke satt opp på norske kinoer.
Heterorrhina macleayi

Utseende

En middelsstor (ca. 25-30 millimeter), avlang, skinnende metallisk grønnfarget eller kobberfarget gullbasse, vanligvis med en to store, svart flekker (ofte grodd sammen til en flekk) på pronotum og to brede, noe uregelmessige svarte tevrrbånd på dekkvingene. Utstrekningen av de svarte feltene varierer en god del.

Utbredelse

Arten lever på Filippinene.
Vilâyet Trabzon

Vilâyet Trabzon var en provins (vilâyet) i den nordøstlige del av Det osmanske rike. Arealet var på 32.400 km². Provinshovedstad var byen Trabzon. De øvrige viktigere byer var Samsun, Ordu, Giresun, Gümüşhane, Rize og Batumi.

Befolkning

I 1900 var befolkningen på 1,2 millioner innbygger. Hovedfolkene var tyrkere, lazere, pontosgrekere, armenere og tsjerkassere.
Ved folketellingen i 1914 var 921.128 av innbyggerne muslimsk, 161.524 pontosgresk og 38.899 armenere.
Befolkningen var synkende, noe som delvis skyldtes folkemordet på armenerne i 1915, og etter 1922 drap eller fordrivelser av pontosgrekere.

Historie

Vilajetet Trabzon ble opprettet i 1864 i forbindelse av Tanzimat-reformen.
Etter den russisk-tyrkiske krig fra 1877 ble 1878 ble Sandsjak Lazistan etablert, og Rize ble sentrum for distriktet etter at det famle senteret Batumi ble erobret av russerne.
Provinsen ble 1917 forvandlet til Republikken Pontos, idet pontosgrekerne utropte sin egen stat. Etter første verdenskrig ble imidlertid vilajetet gjenopprettet og bestod frem til Det osmanske rike ble oppløst i 1922.
Verdensserien i badminton 2019

Verdensserien i badminton 2019 blir organisert av BWF og begynner 7. januar og avsluttes i desember i Guangzhou.
Nuctenea silvicultrix

Utseende

Nuctenea silvicultrix er en ganske stor og kraftig bygd edderkopp, hannen er omtrent 8 mm, mens hunnen er litt større, 9 mm. Den er ganske mørk på farge, brunsvart. Den har en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet, den har et ganske lett gjenkjennelig mønster. Undersiden av bakkroppen er mørk, men har to lyse flekker. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Nuctenea umbratica er nærmest identisk på ytre utseende, men den er vanligere og trives godt utvendig på bolighus og andre bygninger, hvor den om dagen sitter skjult i en sprekk eller bak bordkledningen.

Levevis

Nuctenea silvicultrix er ganske sjelden. Den er knyttet til myr og fuktig skogsområder. Ofte lever den i trær, som furu, hvor den spinner et stort fangstnett.
Dagens avis

Dagens avis var et direktesendt kulturprogram som gikk på NRK Radio fra 2013 til 2014. Programmet ble ledet av Christine Lossius Thorin og Jørgen Strickert, som hver dag tok for seg en gammel avis som ble behandlet som duggfersk, ved hjelp av aktuelle gjester, eksperter, lokale helter og medievitere. Det ble utelukkende spilt musikk fra det året den aktuelle avisen utkom.
GCI Dorothy G. Page Halfway Award

GCI Dorothy G. Page Halfway Award er en pris i hundesledeløpet Iditarod
som tildeles «den første hundekjøreren som når det sjekkpunktet hvor en offisielt er halvveis i løpet».

Innledning

Når den nordlige traseen blir valgt, som er i partallsår, er dette offisielle sjekkpunktet Cripple. Når den sørlige traseen blir valgt, som er i oddetallsår, er dette offisielle sjekkpunktet Iditarod. Navnevalget på prisen er for å hedre Iditarods mor, Dorothy Page.
Selv om det også i de første årene av Iditarod må ha vært noen hundekjørere som nådde disse sjekkstedene først, ble prisen offisiell først i 1980. Vinneren får, i tillegg til et trofe, gull til en verdi av $3 500. Også hundekjørerne som blir nummer 2 og 3 blir belønnet med henholdsvis $2 000 og $1 000. Utdelingen av prisen skjer ved sjekkpunktet, men det er også en symbolsk markering ved banketten i Nome.
Data- og telekommunikasjonsfirmaet GCI har vært sponsor av prisen siden 1994.
Rjukan barneskole

Rjukan barneskole er en fådelt barneskole på Rjukan i Tinn kommune.
Skolen har 317 elever og 46 ansatte i skoleåret 2010-11. Enhetsleder er Arild Folkvang.
Brigaden (TV-serie)

Om karakterene

Hovedskikkelsen i serien er Trond, som nyter stor respekt fra kollegene for sin dyktighet og idealistiske innstilling til jobben. Han sliter også i forholdet til samboeren Connie, som føler at hun kommer i annen rekke og tenker på å forlate ham.
I tillegg er følgende skikkelser blant de sentrale i serien: Den sindige Herman, den kjekke og kvinnesky Oddvar, den ambisiøse og korrekte Per, machomannen Bernt og den lojale og familiekjære Erik. Den tøffe og tiltrekkende Andrea er Brigadens eneste kvinnelige røykdykker. Morten er grinebiteren og intrigemakeren på laget, mens Ivar er ung og uerfaren, men desto mer oppslukt av jobben. Tønder er den kontrollerende og formalistiske sjefen på brannstasjonen.
Darracq

Darracq var en fransk bilprodusent grunnlagt i 1896 av Alexandre Darracq
Alexandre Darracq startet først med å lage små lette bensinmotorer for biler til hverdagsbruk. Han hadde vanskelig å få fram en passende konstruksjon og gikk over til produksjon av elbiler, da fremst for bybruk. Siden gikk han over til, på nytt, å produsere bensinmotorer, og framstilte blant annet en racerbil med hele 70 hestkrefter. Det var tidens sterkeste bilmotor. De dyre bilene var vanskelig å få solgt, men ved å sikre seg lisens på enklere biler, biler av Léon Bollées konstruksjon, lyktes han ved hundreårsskiftet 1900 å nå en produksjon på 1 200 biler per år, som gjorde at firmaet ble en av tidens store.
Da Opel besluttet seg for å starte lage biler skjedde det gjennom et samarbeid med Darracq. Disse bilene ble kalt Opel-Darracq.
VM i kunstløp 1922

VM i kunstløp 1922. Verdensmesterskapet i kunstløp for kvinner og parløp ble arrangert i Davos i Sveits 29. januar 1922. Singlekonkurransen for menn ble arrangert i Stockholm i Sverige 4. og 6. februar 1922.
Gillis Grafström fra Sverige ble verdensmester i kunstløp for menn og Herma Plank-Szabo fra Østerrike for kvinner. Helene Engelmann & Alfred Berger fra Østerrike ble verdensmesterne i parløp.
Kabaret (matrett)

Kabaret eller Aspik er en kald matrett som består av grønnsaker sammen med for eksempel reker og fisk eller kjøtt nedlagt i aspik (gelé av kraft).